Fără sărbători ca altădată. Raed Arafat: "Nu putem să ne aşteptăm la sărbători ca în decembrie 2019".
Raed Arafat a declarat că sărbătorile din acest an nu vor fi ca în decembrie 2019. Medicul îţi spune că orice persoană care îţi intră în casă aduce cu sine risc de infectare. Arafat te sfătuieşte să petreci doar cu cei ai casei, fără familia extinsă, prieteni sau vecini.
Prieteni, vecini sau rude îndepărtate la aceeaşi masă de sărbători anul acesta. Uită de acest scenariu. Arafat îţi spune că sărbătorile nu vor mai fi la fel ca în 2019. Nu de alta, dar orice persoană care îţi intră în casă te pune în pericol de infectare, chiar dacă este din familia extinsă."Nu vor fi sărbători ca altădată, nu putem să ne aşteptăm la sărbători ca şi în decembrie 2019… Dacă vor fi alte măsuri, asta nu am cum să prezic de acum, dar important e să sesizăm cu toţii că nu avem să avem o sărbătoare similară cu cea din 2019…Nu putem intra în casele oamenilor să spunem ce să facă. Asta e pe răspunderea lor. Dacă tu vrei să sărbătoreşti cu încă două, trei familii ţi-ai crescut riscul mult de a te infecta", a declarat Raed Arafat, șeful DSU.